钦定古今图书集成/明伦汇编/氏族典/第573卷 > 完颜宗宪
## 钦定古今图书集成/明伦汇编/氏族典/第573卷 > 完颜宗宪

按《金史撒改传》：“撒改子宗宪，本名阿懒。年十六，选入
学，兼通契丹、汉字。未冠，从宗翰伐宋，汴京破，宗宪独
载图书以归。以功授昭武大将军，修国史，累官尚书
左丞。天德初，为中京留守、武安军节度使，封河内郡
王，改太原尹，进封钜鹿郡王。正隆例夺王爵，再迁震
武、武定军节度使。世宗即位，弃官来归，除中都留守”，
俄拜平章政事，进拜右丞相。大定六年薨，年五十九。